Et Tilpasningslån er et lån med variabel rente. Sammenlignet med et fastforrentet lån vil man med et Tilpasningslån typisk få en lavere rente og dermed en lavere ydelse. Man kan vælge, om man ønsker renten tilpasset hvert 3. år (F3) eller hvert 5. år (F5). Hvis der har været et generelt rentefald, når renten tilpasses, vil ydelsen blive lavere. Omvendt vil ydelsen blive højere, hvis renten er steget.